Jaan Kross

Jaan Kross (Tallinn, 1920ko otsailaren 19a - Tallinn, 2007ko abenduaren 27a) Estoniako idazlea izan zen. Tartuko Unibertsitatean lizentziatu zen Zuzenbidean. 1944an naziek atxilotu zuten, alemaniar okupaziopean. 1946an, aldiz, errusiar okupatzaileek harrapatu eta Siberiara deportatu zuten. Estoniara bueltan, 1954an ekin zion idazteari modu profesionalean.

Premio ugari eskuratu du bizitzan zehar, eta hainbat bider izendatu dute Literaturako Nobel Sarirako. "Keisri hull" ("Tsarraren eroa") da haren eleberririk itzuliena eta ezagunena. Herrialde hartako idazlerik famatuena da nazioartean.

 Bibliografia 
 Kolme katku vahel: "Hiru izurrite artean" (1970)
 Keisri hull: "Tsarraren eroa" (1978)
 Professor Martensi ärasõit: "Martens irakaslearen irteera" (1984)
 Wikmani poisid: "Wikman-dar mutilak" (1988)
 Väljakaevamised: "Hondeaketak" (1990)
 Mesmeri ring: "Mesmer-en zirkulua" (1995)
 Tahtamaa (2001)
 Paigallend: "Haize ibiltaria" (2002)
 Kallid kaasteelised: "Bidaide maiteak" (2003)
 Omaeluloolisus ja alltekst: "Autobiografismoa eta azpi-testua" (2003)
 Vandenõu: "Azpijokoa eta beste istorio batzuk".

Kategoria:Tallinndarrak
Kategoria:Estoniako eleberrigileak
Kategoria:XX. mendeko idazleak
Kategoria:XXI. mendeko idazleak
Kategoria:Estonierazko idazleak
Kategoria:Tartuko Unibertsitateko ikasleak
Kategoria:Tallinnen hildakoak